als_Latn dik_Latn sag_Latn
Lidhja e çuditshme e vezës me bujarinë
A ju bën ngrënia e vezëve më bujarë? Një studim i ri arsyeton se përbërësi që gjendet te veza, peshku dhe qumështi, i nxit njerëzit të dhurojnë më shumë sesa zakonisht
Nëse po kërkoni për një kredi, merrni parasysh zbulimin e mëposhtëm. Një përbërës i gjetur te veza i bën njerëzit më shumë bujarë, këshillon një studim i ri.
Shkencëtarët thonë se “triptofani”, një aminoacid i pranishëm në disa ushqime, mund të ndryshojë sjelljen e njerëzve.
Në eksperimente ata zbuluan se konsumi i një porcioni të vogël të triptofanit, i barabartë me atë që gjendet te tre vezë, dyfishon shumën e parave te dhënia për bamirësi.
Vezët dhe ushqime të tjera si peshku dhe qumështi janë të pasura me triptofan, një aminoacid që në trup konvertohet në lëndën kimike që na bën të ndihemi mirë, serotoninën.
Substanca është një suplement ushqimor i quajtur TRP. Një psikolog nga Universiteti Leiden i Holandës, u shpreh: “Për herë të parë, ne kërkuam mbi një përbërës që e kanë ushqime si peshku, vezët, soja dhe qumështi, që mund të nxisë dëshirën për të dhënë bamirësi.
Kërkimet e mëparshme kanë zbuluar se administrimi i oksitocinës ndihmon në parandalimin e zhvillimit të osteoporozës te minjtë.
“Studimi ynë është i pari që tregon sesi bujaria mund të rritet nga suplementët ushqimorë të lidhur me serotoninën”.
Autorët e studimit kryen një eksperiment me 32 meshkuj dhe femra, në të cilin gjysmës iu dha një pudër që përmbante 0.8 gramë TRP dhe të tjerëve iu dha një pudër tjetër e padëmshme që nuk bënte asnjë efektet.
Çdo pjesëmarrësi iu dha 11 dollarë për pjesëmarrjen në kërkim dhe të gjithë burrat dhe gratë u pyetën nëse kishin dëshirë të dhuronin për bamirësi pjesën që fituan nga studimi.
Katër kuti nga UNICEF, “Amnesty International”, Greenpeace dhe Fondi i Botës së Egër u lanë në një tavolinë.
Kur psikologët numëruan dhurimet, zbuluan se ata që morën pudrën TRP dhanë për donacion një mesatare prej 1.15 dollarësh, ndërsa ata që morën pudrën e zakonshme, dhuruan vetëm gjysmën.
Mënyra sesi një suplement ushqimor mund të bëjë një efekt të tillë nuk është e qartë, por shkencëtarët sugjerojnë se përfshirja e oksitocinës, i ashtuquajturi hormon i dashurisë i prodhuar nga femrat gjatë shtatzënisë dhe seksit, është evidente.
Hulumtuesit theksojnë afërsinë e zonave të trurit të lidhura me serotoninën dhe oksitocionën. Ata thanë se mund të jetë e mundur që gatishmëria për të dhuruar para për bamirësi është nxitur nga efekti që serotonina ushtron në nivelet e okstocinës.
“Përfundimet tona mbështesin idenë materialiste se ‘ju jeni çfarë hani’. Ideja është se ushqimi që dikush ha, ka tepër ndikim në gjendjen e tij mendore dhe shpirtërore. Ushqimi mund të na nxisë të bëjmë gjëra që nuk do t’i bënim po të mos e kishim konsumuar”.
Duke komentuar mbi kërkimin, dr. Adam Perkins, neurobiolog në King’s College në Londër, tha se studimi mund të jetë i dobishëm për ambientin e burgut, për të inkurajuar harmoninë midis të burgosurve.Ai tha se rezultatet janë interesante, sepse rrisin mundësinë që suplementet distike që përmbajnë TRP mund të përdoren për të nxitur dëshirën për të dhuruar dhe bujarinë.
Përfitimet e Oksitocinës
Oksitocina çlirohet si përgjigje e prekjes fizike dhe është e lidhur me dashurinë amësore, lidhjet sociale, lindjen dhe seksin. Është thelbësore për ruajtjen e shëndetit të muskujve dhe për riparimin e tyre.
Hormoni është injektuar për të nxitur punën dhe një studim i ri pretendon se një ditë mund të përdoret për të pakësuar rënien e muskujve në pleqëri.
Kërkimi ka treguar deri më tani se nuk shkakton kancer kur injektohet dhe mund t’i ndihmojë të moshuarit të shërohen më shpejt nga një dëmtim muskuli.
Nivelet e oksitocinës janë të larta te fëmijët, por nuk është e njohur se kur nivelet e hormonit fillojnë të pakësohen dhe se sa nevojitet për t’i mbajtur indet të shëndetshme.
Te fundit - Lifestyle
-
- Sulmohet stacioni i policisë: Vritet një polic dhe sulmuesi
- Gruevski: Do të vijë Aliu te unë, nuk ka ku shkon (Bomba e fundit-Video)
- 'BotaSot': Ali Ahmeti solli listën e ‘komandove’ të Gushincës, kërkon arrestimin e tyre!
- Ja çka kanë biseduar Jankullovska dhe “Radnik” një natë para “Monstrës” (VIDEO)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn als_Latn als_Latn als_Latn